खाली कराई गई जमीनों पर फिर से अतिक्रमण शुरू, नीलाम हो तो निगम को मिले 100 करोड़
नगरनिगम की आय को कैसे बढ़ाया जा सकता है, इसके बारे में राजस्व समिति के अध्यक्ष महेश गौतम लल्ली ने गुरुवार को आयुक्त डॉ. विक्रम जिंदल से मुलाकात करके विस्तार से जानकारी दी।
उन्होंने बताया कि निगम की ओर से अतिक्रमण अभियान के दौरान काफी जमीन खाली करवाई थी, लेकिन उसका उपयोग नहीं होने, नीलामी नहीं करने से इन पर फिर से अतिक्रमण होने लगा है। अगर इनकाे नीलाम किया जाए तो लगभग 100 करोड़ रुपए की आय निगम को होगी। उन्होंने बताया कि प्रतापनगर में 754 नंबर तथा 25बी भूखंड खाली है, जो निगम का है। इसी प्रकार निगम भवन के पास तीन दुकानें खाली पड़ी है। पुरानी धानमंडी में प्याऊ को खाली करवाया गया था, लेकिन वहां फिर से अतिक्रमण होने लगा है। साजीदेहड़ा नाले के पास पिछले दिनों अतिक्रमण से मुक्त करवाए बड़े भूखंड को नीलाम किया जा सकता है। इस बारे में निगम प्रशासन को कार्रवाई करनी चाहिए।उन्होंने बताया कि पूर्व में मैरिज गार्डन से अनुमति शुल्क 25 रुपए फीट लेने का फैसला हुआ था, लेकिन जयपुर की तर्ज पर उसे 10 रुपए फीट के हिसाब से लेने का प्रस्ताव बोर्ड से लेकर सरकार को भेजा था। वह अभी तक नहीं आया। उसके आने से निगम को मैरिज गार्डन से करीब 10 करोड़ रुपए की आय होगी। मोबाइल टावर से भी करीब डेढ़ करोड़ रुपए लेना है। इन सबके खिलाफ कार्रवाई किए जाने की आवश्यकता है।
मामलोंपर होगी कार्रवाई
आयुक्तने कहा कि यह मामले मेरे सामने आए हैं, इस पर कार्रवाई की जाएगी। निगम की आय हो, ऐसे कोई भी प्रस्ताव को लागू किया जाएगा।
hin_Deva hin_Deva hin_Deva hin_Deva hin_Deva